Muni無軌電車
**三藩市公車局**（粵拼：saam1 faan4 si5 gung1 ce1 guk6），中文簡稱**三藩市MUNI**（粵讀：saam¹ faan⁴ si⁵ miu¹ ni⁴）（英文：**San Francisco Municipal Railway**，英文簡稱：**MUNI**）係美國加州三藩市公共交通嘅管理經營政府機構，由三藩市交通局管理。營運項目車種包括纜車、舊式電車、輕軌電車、巴士以及無軌電車。除纜車線外，每條路線都有一個編號同埋一個名，例如F Market、1 California。字母編號代表舊式電車同輕軌電車，數字編號代表巴士及無軌電車。只喺凌晨行走嘅巴士路線稱為Owl，例如L Owl、90 Owl，而24小時行走嘅巴士路線就沿用日間嘅名，例如5 Fulton、14 Mission。

由於當地中國移民人口較多，喺Muni巴士上提供咗中文廣播提示嘅，使用語言依次係英語、粵語同西班牙語。

收費
--

* 纜車：每程收費$6
* 其他服務：成人每程收費$2，小童及長者$0.75（2012年至今收費）

纜車
--

三藩市首條纜車（cable car）線喺1873年啟用，並迅速發出。但電車（electric streetcar）喺1892年出現後，纜車逐漸被取代。目前剩低嘅3條纜車線喺1952年被三藩市政府收購，現由MUNI經營。

| 纜車線 | 入城方向（Inbound）總站 | 出城方向（Outbound）嘅總站 |
| --- | --- | --- |
| 加利福尼亞街(California Street)纜車 | 加利福尼亞街(California Street)夾Market街 | 加利福尼亞街(California Street)夾闊街（Van Ness Avenue） |
| 跑華街（Powell）-蟹街（Hyde）纜車 | 跑華街（Powell）街夾Market街 | 蟹街（Hyde）街夾碧池街（Beach） |
| 跑華街（Powell）-美臣街（Mason） Cable Car纜車 | 跑華街（Powell）街夾Market街 | 泰勒街（Taylor）夾卑街（Bay） |

電車
--

內文：三藩市輕軌
喺20世紀50年代，三藩市政府逐漸以巴士取代電車，而J、K、L、M、N呢5條電車線由於通過隧道或行經電車專用路段（reserved right-of-way）而得以保留。呢5條線原本喺市場街地面行走，但同BART共用嘅市場街地鐵隧道（英文：Market Street Subway）（Market Street Subway）啟用後，5條線喺1980－82年先後改經地鐵管道。舊式電車用唔到地鐵管道內較高嘅月台，所以MUNI改用輕軌電車（light rail vehicle，LRV）行走J、K、L、M、N線。Market街地面嘅電車軌停用後，MUNI喺1995年再次安排舊式電車行走，稱為F線，係三藩市目前唯一仍以舊式電車（historic streetcar）行走嘅路線。

Embarcadero電車軌南段喺1998年啟用，由Market街地鐵管道東端向南延伸至加州火車（Caltrain）車站；而北段喺2000年啟用，由Market街地面電車軌東端向北延伸至漁人碼頭。上述兩段電車軌相連，但目前冇電車直通運行，MUNI計畫以E線直通運行。第三街輕軌喺2007年啟用，由加州火車站向南延伸至Sunnydale站。

### E Embarcadero

E線喺1998年設立，來往Embarcadero站及加州火車車站（Caltrain Station），同年被N線取代。MUNI計畫重設E線，並向北延伸至漁人碼頭。

### F Market

* 入城方向嘅總站：中士街（Jo​​nes）夾碧池街（Beach）（漁人碼頭）
* 出城方向總站：十七街夾嘉思楚站（Castro）

F線喺1995年設立，行經Market街地面嘅電車軌，2000年沿Embarcadero向北延伸至漁人碼頭。

### J Church

* 入城方向總站：Embarcadero
* 出城方向總站：Balboa Park

J線喺20世紀初已經運行，往Balboa Park，行經一段電車專用路段，改經Market街地鐵管道後以Embarcadero為總站。

### K Ingleside

* 入城方向總站：Embarcadero
* 出城方向總站：Balboa Park

K線喺20世紀初已經運行，往Phelan Loop，行經孖仔山隧道（Twin Peaks Tunnel），其後延伸至Balboa Park，改經Market街地鐵管道後以Embarcadero為總站。

### L Taraval

* 入城方向總站：Embarcadero
* 出城方向總站：三藩市動物園（San Francisco Zoo）

L線喺20世紀初已經運行，往三藩市動物園，行經孖仔山隧道，改經Market街地鐵管道後以Embarcadero為總站。

### M Ocean View

* 入城方向總站：Embarcadero
* 出城方向總站：Balboa Park

M線喺20世紀初已經運行，往Broad Street夾Plymouth Avenue及Market街，行經孖仔山隧道，其後延伸至Balboa Park，改經Market街地鐵管道後以Embarcadero為總站。

### N Judah

* 入城方向總站：四街夾傾街（King Street）（07年4月改為Embarcadero）
* 出城方向總站：Balboa Park

N線喺20世紀初已經運行，往Ocean Beach，行經日落隧道（Sunset Tunnel），改經Market街地鐵管道後以Embarcadero為總站，98－07年伸延至四街夾傾街（King Street）嘅加州火車車站（Caltrain Station）。

### S Shuttle

* 入城方向總站：Embarcadero
* 出城方向總站：嘉思楚站（Castro）

S線係繁忙時間行走Market街地鐵管道來往Embarcadero及嘉思楚站（Castro）嘅短途列車，於2007年4月被全日服務嘅T線取代。

### T Third

* 入城方向總站：嘉思楚站（Castro）
* 出城方向總站：Bayshore Boulevard夾Sunnydale Avenue

T線喺2007年1月起喺週末試運，4月正式投入服務，行經Market街地鐵管道，Embarcadero電車軌南段及三街輕軌。

巴士
--

十字路口錯縱複雜嘅電車電線
MUNI目前經營16條無軌電車（trolleybus）路線及55條其他巴士路線。

聽埋
--

三藩市Muni巴士廣播：

讓位：

付費證明：

塗鴉巴士：

請保持警惕：
*（為減少巴士罪案，2013年10月SFMTA喺MUNI巴士新增咗提醒乘客保管好隨身物品嘅廣播。）*

參考
--

1. ↑  "SF Muni History: The First Days". San Francisco Municipal Transportation Agency. 原著喺2012年9月21號歸檔. 喺2011年12月26號搵到.
2. ↑  Transportation Research Board (1995). "TCRP Report 2: Applicability of Low-Floor Light Rail Vehicles in North America" (PDF). National Research Council: 56. 喺2009年5月6號搵到. `{{cite journal}}`: Cite journal requires `|journal=` (help)
3. ↑  Eskenazi, Joe (2010年4月14號). "The Muni Death Spiral". San Francisco Weekly. 原著喺2022年2月5號歸檔. 喺2022年3月31號搵到.
4. ↑  Gordon, Rachel (2007年12月5號). -newsom "Muni's on-time rate for quarter rises to 72.7%". *The San Francisco Chronicle*. `{{cite news}}`: Check `|url=` value (help)CS1 maint: url-status (link)

出面網頁
----

|  |  |
| --- | --- |
|  | 維基同享有多媒體嘅嘢：**San Francisco Municipal Railway** |

* 三藩市公車局（Muni）官方網站
	+ 具有歷史意義嘅街車網頁
	+ Muni短期交通建設計劃

* 三藩市交通局（SFMTA）中文網站
* 雅虎香港有關MUNI嘅介紹